Ստիպողաբար Ադրբեջանի կազմում յայտնւած Ղարաբաղի բնակչութեան 95 տոկոսը տարատեսակ ճնշումների էր ենթարկւում՝ ցեղային եւ կրօնական խտրականութիւն, տնտեսական խոչընդոտներ եւ ժողովրդագրական միտումնաւոր մանիպուլիացիա՝ առաջացնելով ցեղային զտում: Սակայն, խորհրդային եւ ադրբեջանական ռեժիմի երկարատեւութիւնը չէին ջնջել հայերի ազատութիւն եւ անկախութիւն ունենալու ցանկութիւնը՝ ո՛չ Հայաստանում, ո՛չ էլ Ղարաբաղում»,- յայտարարել է Վահան Յովհաննիսեանը՝ շարունակելով որ 1988 թւականին հայերը, ոգեւորւած ու խաբւած «պերեստրոյկայով ու գլասնոստով» սկսեցին իրենց խաղաղ պայքարը՝ Ադրբեջանից դուրս գալու համար, մինչդեռ դաժան բռնութիւնն ու կոտորածները եղան Խորհրդային Ադրբեջանի պատասխանը, որոնք կազմակերպւում էին հէնց իշխանութիւնների կողմից՝ անզէն հայերի դէմ: